Video: Olifant se hulpkreet red bokkie wat verdrinkSkermskoot uit die video (Video: María Diaz/Facebook) ŉ Waaksame olifant het getrompetter om hulp te roep toe sy sien dat ŉ bokkie besig is om te verdrink by ŉ dieretuin in Guatemala. María Diaz, ŉ besoeker aan die dieretuin, het ŉ video van die voorval gedeel. Die Asiatiese olifant by die La Aurora-dieretuin trompetter die oomblik toe sy sien ŉ bokkie het in die water in die moeilikheid beland. Die olifant trippel rond, swaai haar slurp en roep om die opsigter se aandag te trek. Die dieretuinopsigter hardloop dan na die water en spring in om die verskrikte bokkie na veiligheid te bring. “Bravo!” roep ŉ vrou in die video toe die bokkie wegspring onder applous van die skare. Die mediawebwerf guatemala.com het berig dat die dieretuin ná die voorval die olifant en die opsigter beloon het. Die olifant, genaamd “Trompita” is beloon met waatlemoen, wortels en grondboontjies. Die werker het ŉ sertifikaat ontvang. Olifante het baie empatie en het die vermoë om ingewikkelde emosies te ervaar. ŉ Studie het bevind dat Asiatiese olifante veral empatie toon teenoor diere wat in die moeilikheid beland en om hulp te soek by mense. Hoy tuve la suerte de presenciar algo muy bonito, un elefante parecía avisar desesperado que un antílope se estaba ahogando, al final fue rescatado por un valiente trabajador Posted by María Isabel Diaz Ruiz de Llarena on Friday, April 29, 2022